**10.07.2023**

**Comunicat de presă**

**12 iulie: proba scrisă din cadrul concursului de ocupare a posturilor/catedrelor didactice vacante/rezervate din învățământul preuniversitar (titularizare)**

**Miercuri, 12 iulie, va avea loc proba scrisă din cadrul concursului național de ocupare a posturilor didactice/catedrelor din unitățile de învățământ preuniversitar, sesiunea 2023.**

**Proba scrisă va începe la ora 9:00, în centrul de concurs de la Școala Gimnazială ”Nicolae Titulescu”, bulevardul Nicolae Titulescu, Nr. 2.**

În județul Călărași, pentru susținerea acestei probe, s-au înscris 346 candidați.

**Accesul candidaților în sala de concurs este permis cel mai târziu la ora 8:00.** După primirea subiectelor, durata de redactare a lucrărilor este de 4 (patru) ore.

Primele rezultate la proba scrisă vor fi afișate în data de **18 iulie**, la sediile inspectoratelor școlare, dar și pe site-ul [http://titularizare.edu.ro](http://titularizare.edu.ro/). **Contestațiile se depun la sediile inspectoratelor școlare județene sau se transmit prin mijloace electronice, în zilele de 18 iulie, după afișarea rezultatelor, până la ora 21:00, respectiv 19 iulie, până la ora 12:00**.

Rezultatele finale se afișează la sediile inspectoratelor școlare județene și pe site-ul menționat anterior, în data de **26 iulie.**

**Biroul de presă ISJ Călărași,**

**Inspector școlar, prof. Butoi Adriana**